google/wiki40b huggingface dataset:
Bowls under Stillehavslekene 2015

Bowls under Stillehavslekene  2015. Bowls var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det ble konkurrert i åtte øvelser, fire for menn og fire for kvinner; single, double, triple og firemannslag. Fiji ble beste nasjon med fire gullmedaljer foran Cookøyene med to.
Sjablong

Sjablong eller mal dreier seg i malerkunst, malerfag, grafikk eller grafisk design om ferdige former, vanligvis i form av et stivt flak av tre, papp, metall eller plast, der det er stanset eller skåret ut hull for det som skal ha en bestemt farge. Bruk av sjablong består i legge sjablongen på det underlaget (papir, vegg og annet) som skal påføres skrift eller bilder, for deretter å påføre farge i hullene - og eventuelt flytte sjablongen for å gjenta motivet som en rapport i et mønster. Selv om det ikke var regnet som helt stor kunst, er det kjent at en del malere i tidligere tider brukte sjablonger for å lette arbeidet. En del graffiti og gatekunst utføres i dag ved hjelp av sjablonger. Disse arbeidene kan omtales som stensiler.
Sjablonger var desto mere vanlige når malere skulle lage dekor på vegger, særlig i 1800-årene. Sjablongmaling er i dag mest til hobbybruk, men forekommer også profesjonelt.
Bokstav- og tallsjablonger ble tidligere brukt av arkitekter og ingeniører til å tekste eller tegne inn symboler eller figurer på tekniske tegninger. Sjablonger i større formater brukes av næringslivsbedrifter til å påføre tekst på kasser og containere som skal fraktes med forskjellige transportmidler, gjerne sammen med firmalogo eller instruksjoner eller advarsler som «Denne side opp» eller «Fragile».

Annet

Ordet 'sjablong' kan også brukes i overført betydning som synonym for arbeid som utføres rutinemessig eller stereotypt, eller som tilnærmet synonym for klisjé, et forslitt eller uoriginalt uttrykk i litteratur eller andre kunstuttrykk.
Førdesveten-ulykken

Flygningen

Flyet skulle gjennomføre såkalt kontaktflygning, altså under skylaget. Dette var imidlertid veldig lavt denne morgenen, og over Korsfjorden måtte de gå helt ned til ca. 100 meters høyde. Over Tofterøy dreide flyet østover over Steinsland og Førdesveten stakk da opp foran dem gjennom skylaget. Piloten forsøkte da å trekke flyet opp for å passere over fjellmassivet, men undervurderte høyden og krasjet ca. 10 meter under toppen på 284 moh. Ifølge beretning fra Willy Nilsen som overlevde var det ikke noe som tydet på at noen av passasjerene hadde forutsett flystyrten. Det var i starten noe forvirring om hvor flyet hadde styrtet, og i den første offisielle meddelelsen fra Luftforsvarets overkommando ble det opplyst at flyet hadde styrtet i Kleppaksla.

Redningsarbeidet

Fordi flyet kom over Steinsland i svært lav høyde var lokalbefolkningens oppmerksomhet vakt allerede før styrten. Flyet gikk akkurat klar av Strandafjellet, og forsvant deretter inn i tåken før man hørte krasjet. Mange la da på sprang mot Førdesveten for å starte redningsarbeidet, og lensmann og helsepersonell ble også sendt oppover fjellsiden. Fra Hjellestad flyhavn ble det sendt ut en hurtiggående båt med redningsmannskaper ettersom den tette tåken gjorde det vanskelig å iverksette redningsarbeid fra luften. Flyet ble først liggende på fjellhyllen hvor det styrtet, men tok fyr og skled etter hvert ned og havnet i steinrøysen under Veteklova. En del av høyre ving ble liggende igjen på fjellhyllen, det samme gjaldt en av de omkomne. Ettersom flyvraket brant og inneholdt en del ammunisjon måtte redningsarbeiderne søke dekning for prosjektiler som stadig kom susende.
De omkomne ble fraktet ned til Kleppe samme dag, med unntak av fem som satt inne i flyvraket og ikke kunne frigjøres før flyhavarikommisjonen hadde undersøkt vraket dagen etter.

De overlevende

Flysoldatene Willy Nilsen og Inge Sviland overlevde. Nilsen klarte å klatre ut av det brennende vraket mens det fortsatt lå på fjellhyllen hvor det styrtet. De var blitt plassert i det såkalte blistr-rommet bakerst i flyet, noe som ble avgjørende for utfallet av ulykken. Nilsen krøp først ut av flyet og klatret ned Vetaklova i den tykke tåken uvitende om at kameraten også hadde overlevd. Han hadde kun fått et kutt over øyet mens Sviland hadde fått større skader og ble liggende på sykehus i noen uker.

Granskning

Etter ulykken ble det satt ned en havarikommisjon som ble ledet av major Per Thorendahl som var stabssjef i Luftkommando Trøndelag. Kommisjonen kom fram til at ulykken skyldtes at føreren tok feil av sundene i tåka. Flyveren trodde han hadde peiling på Lerøyosen, mens han i virkeligheten var over Steinslandsundet.

Minnesmerke

På 50-årsdagen for ulykken ble det reist et minnesmerke på Førdesveten (284 moh) og ved Sund kirke i Klokkarvik. Minnesmerket på Førdesveten består av restene av den ene motoren fra K-AK.
Mantineia

Dagens by

I moderne tid var Mantineia en tidligere kommune i Arkadia på Peloponnes, men siden reformen i lokalstyre i 2011 er den blitt en del av kommunen Tripoli hvor den er en kommunal enhet. Dets sete var landsbyen Nestani som hadde 778 beboere i 2001. Mantineia er lokalisert i den nordøstlige delen av Arkadia. Dens kommunale enhet har et landareal på 205 393 km² og en befolkning på 3 510 innbyggere. De største av de andre landsbyene er Artemísio (654 beboere), Loukás (653 beboere), og Kapsas (505 beboere).

Historie

Det første slaget ved Mantineia i 418 f.Kr. var det største slaget på land i peloponneserkrigen. På den ene siden var Sparta og deres gjenværende allierte, og mot dem stod Athen, deres allierte og byer som hadde gjort opprør mot spartanerne. Etter at Lakhes, den athenske kommandanten, ble drept, vendte slaget og athenerne og de allierte arméene flyktet, et resultat som ble tillagt spartanernes større mot.
Det andre slaget ved Mantineia i 362 f.Kr. førte til at Theben mistet hegemoniet. I det slaget var Athen og Sparta allierte. Theben vant slaget, men deres største general, Epaminodas, ble drept i kampene.
Den makedonske kong Antigonos III Doson gav byen navnet Antigonia. Mantineis navn ble gjeninnført av den romerske keiser Hadrian.
Novapoint

Novapoint er en programvare for infrastruktur- og samferdselsprosjektering, anlegg og drift. Som et programvarekonsept har Novapoint vokst fra å bestå av NovaCAD Trafikkskilt som den første Novapoint-modulen til å bestå av 27 moduler rettet mot samferdselsinfrastruktur, landskapsforming og kommunalteknikk. Novapoint er eid og utviklet av Vianova Systems. Novapoint benytter AutoCAD som DAK-plattform.
Novapoint har vært delfinansiert av Statens vegvesen for å støtte teknologiutviklingen for tilpasning av programvare til prosjektering av veg. En av hovedfilosofiene bak utviklingen av Novapoint har vært at man hele tiden bygger videre på det eksisterende istedenfor å begynne helt på nytt, dette gjør at Novapoint er i konstant utvikling.
I oktober 2012 ble Novapoint 19DCM lansert. Dette har blitt uttalt som den nye produktgenerasjonen innen modelleringsteknologi innen samferdsel og legger til rette for BIM for infrastruktur. BIM for infrastruktur har i denne sammenheng blitt sett på som samferdselsbransjens svar på Building Information Modeling i bygningsbransjen .
Forkortelsen DCM står for Design, Construction, Maintenance. Dette innebærer en tverrfaglig, 3D-basert arbeidsmetodikk som er tilstede under hele prosjektets livssyklus, fra plan- og prosjekteringsfase, til bygge- og driftsfase.
Distortioneffekter

Distortioneffekter (egentlig forvrengingseffekter) er innen musikk er en måte å forandre lyd på. Den benyttes typisk i forbindelse med elektriske gitarer i form av en effektpedal som er koblet til en gitarforsterker, eller som en innebygget funksjon i forsterkeren. Bruken av effekten begynte da man oppdaget at rørforsterkere går overdrive (komme i høy intensitet) når rørene ble overbelastet. Overdrive i sin rene form uten effektpedaler benyttes stadig flittig i kombinasjonen mellom hammondorgel og Leslie-høytalere. Sistnevnte er en spesielt konstruert forsterker/høyttaler som benyttes for å frambringe spesielle lydeffekter ved å utnytte dopplereffekten. Denne sounden ble utviklet og perfeksjonert av Jon Lord fra rockbandet Deep Purple.  I musikksjangere som rock, heavy rock og metal brukes disse lydeffektene ofte. Forvrenging av lyd i negativ forstand, eksempelvis ved komprimering av lydfiler som MP3 er noe annet.

Overdrive / distortion

En overdrivepedal klipper eller overstyrer og/eller komprimerer dynamikken i et lydsignal. Effekten legger til sustain (varighet), harmonier, og overtoner som gitaren ikke ville ha uten disse hjelpemidlene. Den mest brukte typen pedaler legger til sustain og en varmere, rundere klang, mens de mer ekstreme legger til mange overtoner som ikke eksisterer i den egentlige tonen, og gjør at man får en mye mer kompleks og dissonerende tone, som lyder skarpere for øret. 
En annen måte å oppnå distortionlyd er å gi en rørforsterker et mye sterkere signal (gain) enn den klarer å behandle. Og man oppnår da samme effekt. Det er denne metoden det menes når man bruker ordet «overdrive». Man varierer da graden av forvrenging (distortion) ved å justere innsignalet opp for å få mer forvrenging eller ned for å få mindre. Mange gitarister mener denne metoden gir en bedre og mer autentisk distortioneffekt. De fleste rørforsterkere til elektrisk gitar og bassgitar er tilrettelagt for dette.

Fuzz

En fuzzboks lager også en forvrengt versjon av lydsignalet, men i motsetning til andre distortionpedaler, øker den og klipper signalet tilstrekkelig. Dermed gjøres en vanlig sinusbølge om til en bølgeform som er mye nærmere en firkantbølge. Lyden av dette gir en klassisk fuzztone, som er litt røff i kantene. Den blir ennå mer forvrengt enn lyden i en vanlig forvrenging eller overdriveboks. Fuzzlyden har vanligvis også en lavere mellomtone enn andre forvrengte eller endrete lyder.
Melding om rikets tilstand

Melding om rikets tilstand (egentlig «Melding fra Kongen til Stortinget om Norges rikes tilstand og styring i tiden etter siste melding») er navnet på den meldingen som Stortinget får fremført utdrag av ved den høytidelige åpningen av stortingssesjonen hver høst.
Meldingen fremføres av ett av regjeringsmedlemmene (vanligvis det sist tiltrådte statsråd) etter at kongen har lest opp trontalen. Meldingen er en gjennomgang av regjeringens politikk det siste året, og omtale hva som er oppnådd, og viktige forslag som er lagt fram.
Det bare er sånn!!

Det bare er sånn er et musikkalbum med Emire og Lillebror, utgitt den 22. februar 2013.
Xingguo

Xingguo (kinesisk: 兴国县; pinyin: Xīngguó Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 652 429 innbyggere i 1999.

Kulturminner

De kommunistiske revolusjonæres støttepunkt Xingguo (Xingguo geming jiuzhi, 兴国革命旧址) fra 1929 til 1933 ble i 2006 oppført på Folkerepublikken Kinas liste over kulturminner.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Fritrapp

En fritrapp er en utvendig trapp, som regel en som leder til en bygnings inngang. Fritrapper er ofte monumentale.
Sammen igjen (Scandinavia-album)

Sammen igjen er et musikkalbum utgitt av Scandinavia i 1996. Det siste sporet på plata er gruppens store hit «Ut mot havet».
Stort stengelfly

Utseende

Et ganske stort (vingespenn 44 – 57 mm), ensfarget lysgrått nattfly.

Levevis

Arten kan foreta nokså lange vandringer.

Utbredelse

Den er utbredt i Mellom-Europa. I Norge er den bare funnet én gang,det dreide seg trolig om et innfløyet eksemplar.
Beleiringen av Kristianopel

Bakgrunnen

Da Karl XI rykket fram fra Bälteberga den 9. januar 1677 i retning mot Kristianstad, gikk han inn i det mest aktive operasjonsområdet for snapphanene. De hadde sine baser i Kristianstad, Karlshamn og Kristianopel. Etter å ha gått i vinterkvarter i Væ, ga han sin rådgiver Johan Gyllenstierna oppdraget med å bekjempe snapphanene.
Gyllenstierna kalte til seg Ebbe Ulfeldt og Pontus De la Gardie med en bondehær fra Småland. Snapphanene var milits fra de okkuperte dansk-norske områdene med en viss militær direksjon. Disse smålandske bondesoldatene som var kalt inn i tjeneste, var ikke ulik snapphanene i et militært perspektiv. Likevel nektet svenskene å anerkjenne snapphaner som militære styrker og behandlet dem som banditter og forrædere. Snapphaner som ble tatt til fange ble vanligvis henrettet.
Allerede i november 1676 hadde Pontus De la Gardie gått til angrep med egne styrker på Kristianopel. Men han ble slått tilbake av de danske forsvarerne som skal ha drept opptil 500 svenske soldater og bondesoldater. Etter stormangrepet var slått tilbake ville De la Gardie beleire byen. Men han ble beordret tilbake til Karl XIs hær i forkant av slaget ved Lund i desember 1676.

Beleiringen

Den 11. februar kom Ebbe Ulfeld og Gyllenstierna til Kristianopel med rundt hundre soldater i et beleiringstren støttet av noen få tusen bondesoldater. I seks dager var byen og festningsverkene utsatt for et kraftig bombardement som førte til store ødeleggelser. Før 25. februar var det skapt en stor bresje i bymuren slik at alt lå til rette for en storming. De store skadene på bymuren og festningsverkene gjorde at oberst von Lützow måtte kapitulere, ettersom ingen nåde ville bli gitt om byen ble tatt ved storm.

Etterspillet

Garnisonen fikk marsjere ut, men rundt sytti snapphaner og væpnede menn i Kristianopel ble ført ut og henrettet ved steile og hjul. Der blir den avrettede radbrukket, festet til et hjul og deretter plassert på en påle for å dø langsomt.
Dessuten opplevde de danske soldatene løftebrudd da de ble tatt som fanger og ført vekk fra deres hjem på Sjælland gjennom Sverige til Norge. Under fangemarsjen omkom hundrevis av mangel på mat, pleie og utmattelse. Bare en liten del kom fram til målet.
Løftebruddet var et klart overgrep. Unnskyldninger fra den svenske ledelsen hadde alltid vist seg meget dårlig begrunnet. Dette ga støtte til en ussel fangebehandling og systematiske løftebrudd som rammet tusenvis av soldater fra begge parter gjennom hele krigen.
Von Lützow kom til København der han ble stilt for krigsrett og dømt til døden. Men han ble benådet på henrettelsesstedet, der bøddelen tok von Lützows sverd og brøt det i to. Etter ydmykelsen ble han kastet ut av hæren ved «avskjed i unåde.»
Kristianopel ble holdt okkupert av svenskene under oberstløytnant Skytte. Han fikk kongelig ordre om å ødelegge byen etter at befolkningen var blitt tvangsflyttet til resten av Blekinge. Dette ble purret flere ganger i 1677 og 1678 uten at kommandantene fulgte ordrene gitt av Karl XI. Som et resultat ble byen reddet fra å blir utslettet, og den eksisterer fremdeles med et tre kilometer intakt bymurverk.
Tio år med Agnetha

Tio år med Agnetha er et samlealbum med Agnetha Fältskog, utgitt i 1979.
Ancylonyx

Utseende

Små, avlange, blanke, brunsvarte oldenborrer.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Australia (Queensland).
Stade Pierre-Mauroy

Historikk

I 1975 begynte Lille å spille på Stade Grimonprez-Jooris med en kapasitet på 21 128. Dette stadion tilfredsstilte ikke UEFA sine krav og når laget spilte i en europacup, måtte de spille på Stade Félix Bollaert til rivalen Lens.  Det ble lagt planer om å bygge et nytt stadion, men det ble store protester siden det skulle ligge nær byens citadell. Planene ble skrinlagt og klubben flyttet til Stadium Lille Métropole som hadde mindre kapasitet (18 154) og heller ikke UEFA-standard.  Under Mesterligaen 2005/2006 spilte de sine kamper på Stade de France.
I 2006 hentet byens administrasjon inn anbud fra tre firmaer for et nytt multifunksjonstadion og firmaet Eiffage fikk jobben i 2008.  10. juli 2009 startet forberedelsene til byggingen og stadionet stod klart sommeren 2012.

Andre idretter

Halvparten av banen har hydrauliske sylindre og skinner slik at det kan løftes og flyttes over den andre halvparten.  Under den delen som flyttes er det en baner og full tribuneseksjoner som gjør at det kan bli arrangert andre idretter som basketball, tennis eller konserter. Den halvdelen som ikke brukes blir dekket med et forheng.

EM i fotball

Stadionet ble brukt under EM i fotball 2016.  Fire kamper i gruppespillet, én åttendedelsfinale og én kvartfinale ble spilt her.

EM i basketball

Sluttspillet i Europamesterskapet i basketball for menn ble spilt på Stade Pierre-Mauroy i 2015.

VM i håndball

Stadionet ble brukt under Håndball-VM 2017 for menn til to åttendedelsfinalekamper og én kvartfinalekamp. Det offisielle tilskuertallet var 28 010 i de to kampene som involverte vertsnasjonen Frankrike.
Eutheria (slekt)

Utseende

Middelsstore, avlange, blanke, gulbrune (i alle fall på døde eksemplarer) skjoldbiller. Sett fra siden er de jevnt, rundet hvelvede. Dekkvingene framhjørner er ikke framskytende. Hodet er såvidt synlig ovenfra, antennene omtrent så lange som pronotums bredde. Pronotum er avrundet trapesformet, mye bredere enn langt, danner ikke en kontinuerlig kurve med dekkvingene. Dekkvingene er nesten jevnbrede, forholdsvis lange og smale, tilspissede bak. Beina er nokså korte.

Levevis

Artenes vertsplanter er ukjente.

Utbredelse

Slekten er utbredt i det sørlige Brasil, Uruguay og det nordlige Argentina.

Andre betydninger

I zoologien blir navnet Eutheria også brukt om gruppen som omfatter de "avanserte" pattedyrene (alle nålevende arter er morkakedyr). Så lenge dette er at navn på et annet hierarkisk nivå blir det ikke regnet som et homonym.
Terrasse du café le soir

«Terrasse du café le soir» er et oljemaleri av den nederlandske maleren Vincent van Gogh. Bildet ble malt på et lerret av størrelse 25 (Toile de 25 figure), i Arles, Frankrike, i midten av september 1888. Bildet er ikke signert av van Gogh, men blir nevnt i flere av kunstnerens brev. Det har også blitt oppdaget en stor skisse av bildet i Goghs hus.
Svømming under VM i svømmesport 2019 – 50 meter butterfly menn

Semifinaler

Semifinalene ble svømt 21. juli fra kl. 20:23 lokal tid.
Renzonghai-demningen

Renzonghai-demningen er en demning med vannkraftverk i det sentral-vestlige Kina, i vassdraget Tianwanhe, en sideelv til Chang Jiang. Vannkraftverket ligger i provinsen Sichuan. Ved igangsettelse hadde vannkraftverket en kapasitet på 240 MW.
Timbuktu

Historie

Den antas at byen ble grunnlagt på 1100-tallet. Men det er ennå uklart akkurat når den ble grunnlagt. Timbuktu ble grunnlagt som en leir av nomadiske tuareger. De brukte bare leiren deler av året, men den vokste raskt i størrelse og rikdom på grunn av den strategiske plasseringen. Byen var en viktig del av de transsahariske handelsveiene. Den lukrative handelen gjennom Sahara omfattet gull, elfenben, slaver, salt og andre varer. Timbuktu var viktigste by i flere etterfølgende riker: Ghanariket, Maliriket og Songhairiket. Byen hadde sin storhetstid på 1400- og 1500-tallet da den var et senter for islamsk teologi og misjonsvirksomhet i Nord-Afrika. Byens tre store moskeer er et vitnesbyrd om denne perioden. Djinguerebermoskéen, bygd i 1327 av El Saheli; Sankoremoskéen, også kjent som Universitetet i Sankore, bygd tidlig på 1400-tallet og Sidi Yahyamoskéen, bygd tidlig på 1400-tallet. Historikeren Leo Africanus besøkte byen i 1512, og skriver om den i sin bok Cosmographia Dell’ Africa (1526).
Historier om byens fantastiske rikdom var medvirkende til at flere europeiske nasjoner intensiverte utforskningen av det indre av Afrika. Byen gikk inn i nedgangstider da Portugal og senere andre europeiske makter slo seg ned i Vest-Afrika. De fraktet varer sjøveien og skapte dermed et alternativ til den strabasiøse karavanehandelen gjennom Sahara. Leiesoldater sendt av den marokkanske sultan i 1591 erobret byen og den økonomiske nedgangen akselererte. Den lokale svarte befolkningen blandet seg med marokkanerne og gikk over til islam.
Den franske oppdagelsesreisende René Caillié var første europeer som besøkte Timbuktu og som klarte å vende tilbake til Europa. Utkledd som muslim nådde han byen 20. april 1828. For oppdagelsen mottok han en pris fra Société de Géographie i Paris. Den tyske oppdagelsesreisende Heinrich Barth besøkte Timbuktu i 1853 og var i byen i én måned og senere sju måneder i en tuaregleir. Som en del av kolonitiden ble Timbuktu annektert av Frankrike. Den franske marine kom opp Niger i 1893. Timbuktu ble en del av Fransk Sudan, som i 1960 ble landet Mali.
På 1800-tallet var Timbuktu en stor landsby av leirehus. Slik er den fortsatt i dag, og Timbuktu er en fattig by. Timbuktu ble oppført på UNESCOs verdensarvliste i 1988. På grunn av ørkenspredning trues i dag livsgrunnlaget i byen.
Etter kamphandlinger i 2012 uttrykte UNESCO bekymring for Timbuktu og satte stedet på sin liste over truede verdensarvsteder. Myndighetene i Mali ba om internasjonal bistand, og i juni 2015 kunne UNESCO melde at restaureringen av mausoleene snart er ferdig.
Jens K. Nørskov

Publikasjoner

Nørskov hadde per 2017 rundt 550 publiserte vitenskapelige artikler, var sitert mer enn 65 000 ganger (H-indeks 128) og hadde 16 patenter og patentsøknader.
Analysefirmaet Clarivate Analytics, som hvert år utarbeider lister over sannsynlige nobelpriskandidater, basert på hvor mange siteringer deres publiserte forskningsresultater har, satte i 2017 opp Nørskov som en av de sannsynlige mottagerne av kjemiprisen.
Dlouhé stráně vannkraftverk

Dlouhé stráně vannkraftverk er et pumpekraftverk i Tsjekkia. Det har to turbiner me totalt installert effekt på 650 MW. Det ligger i kommunen Loučná nad Desnou i Karpatene nordøst i landet, i distriktet Šumperk i øverste deler av vassdraget Morava, som renner rett sørover til Donau.
Øvre reservoar har dam i høyde 1.350 moh. (2,6 mill m³), mens nedre reservoar (3,4 mill m³) er en demning på 825 moh. ved Divoká Desná, ei venstre sideelv til Morava. Vannfallet (head) i anlegget er 525 meter. Anlegget ble påbegynt i 1978 og igangsatt i 1996.
Minerydding med sprengstoff-slange

Minerydding med sprengstoff-slange (engelsk:mine-clearing line charge - forkortet MICLIC og uttales /mɪk.lɪk/ eller "mick-lick") er brukt til å sprenge en vei gjennom et minefelt under stridsforhold. Prinsippet er å bruke  sprengstoffladninger koblet på en linje for å bli projisert på minefelt. Eksplosjonene skal detonere eventuelle nedgravde miner, og dermed rydde en bane for infanteri i minefeltet. Systemet kan enten være bærbart eller kjøretøymontert. Systemene ikke garantere rydding av alle typer miner.

Historie

Den britiske hær utviklet sine systemer under andre verdenskrig. Kanadierne utviklet "Snake", en overdimensjonert anvendelse av Bangalore Torpedo i 1941 til 1942. En mer fleksibel utvikling var "Conger", utviklet i 1944, en slange som ble dratt over et minefelt ved hjelp av raketter og deretter fylt med eksplosiver før detonasjon.
Fylkesvei 3530

Fylkesvei 3530 går mellom Bråvoll og Røydalsbekken i Arendal kommune. Veien er 2,5 km lang.
Frem til 2019 hadde veien betegnelsen Fylkesvei 140.